PARLAMENTUL ROMÂNIEI

	Comisia pentru agricultură, silvicultură, industrie alimentară şi servicii  specifice
	                       Bucureşti,01 .11.2006

                      Nr. 24/599


Către,

Comisia pentru administraţie publică, 

amenajarea teritoriului şi echilibru ecologic
AVIZ

asupra proiectului de Lege privind reglementarea şi 

administrarea spaţiilor verzi din zonele urbane

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare cu proiectul de Lege privind reglementarea şi administrarea spaţiilor verzi din zonele urbane, transmis cu adresa nr.PL.-X 749 din 18 octombrie 2006 şi înregistrat sub nr.24/561/19.10.2006.


Camera Deputaţilor este Cameră decizională.


Senatul, în şedinţa din 12 octombrie 2006, a adoptat proiectul de lege.


Consiliul Legislativ, cu avizul nr.1690/28.11.2005, a avizat favorabil acest proiect de lege.


Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de Lege privind reglementarea şi administrarea spaţiilor verzi din zonele urbane în şedinţa din 31 octombrie 2006. 

Faţă de cele de mai sus, membrii comisiei au hotărât în unanimitate avizarea favorabilă a proiectului de Lege privind reglementarea şi administrarea spaţiilor verzi din zonele urbane, cu următorul amendament:

Articolul 25 se modifică şi va avea următorul cuprins:


„Art.25. – Nerespectarea prevederilor prezentei legi constituie contravenţie şi se sancţionează cu amendă contravenţională după cum urmează:


a) de la 50 lei la 100 lei pentru persoane fizice şi de la 1.000 lei la 10.000 lei pentru persoane juridice, pentru încălcarea prevederilor art.7 lit.a) b) şi c),  8, 11,  18 alin.(2) şi (3) şi ale art.23 lit.a), f), g), i), j), l) şi m);


b) de la 200 lei la 1.000 lei pentru persoane fizice şi de la 1.000 lei la 5.000 lei pentru persoane juridice, pentru încălcarea prevederilor art.7 lit.d) şi ale art.23 lit.b), c), d), e), h), k), n) şi o).”


Motivaţie: Amplasarea de construcţii, în special garaje, în spaţiile inventariate ca spaţii verzi constituie o faptă foarte gravă şi trebuie să se sancţioneze cu amenda prevăzută la lit.b) şi nu lit.a). 


Autori:  

Deputat PSD – Ioan MUNTEANU 





Deputat PSD – Ioan STAN 





Deputat PSD – Ion DUMITRU  
În raport cu obiectul şi conţinutul său, proiectul de lege face parte din categoria legilor ordinare.

          PREŞEDINTE, 


                     SECRETAR,

                Dr. Atilla KELEMEN

                  Vasile MOCANU 

